CELEX: 62018CN0271
Language: hr
Date: 2018-04-19 00:00:00
Title: Predmet C-271/18 P: Žalba koju je 19. travnja 2018. podnijela Slovačka Republika protiv presude Općeg suda (drugo vijeće) od 5. veljače 2018. u predmetu T-216/15, Dôvera zdravotná poisťovňa/Europska komisija

201807060201993652018/C 259/292712018CJC25920180723HR01HRINFO_JUDICIAL20180419202121Predmet C-271/18 P: Žalba koju je 19. travnja 2018. podnijela Slovačka Republika protiv presude Općeg suda (drugo vijeće) od 5. veljače 2018. u predmetu T-216/15, Dôvera zdravotná poisťovňa/Europska komisija
 ---documentbreak--- C2592018HR2010120180419HR0029201212Žalba koju je 19. travnja 2018. podnijela Slovačka Republika protiv presude Općeg suda (drugo vijeće) od 5. veljače 2018. u predmetu T-216/15, Dôvera zdravotná poisťovňa/Europska komisija
   (Predmet C-271/18 P)2018/C 259/29Jezik postupka: engleski
      Stranke
   
   
      Žalitelj: Slovačka Republika (zastupnik: B. Ricziová)
   
      Druge stranke u postupku: Dôvera zdravotná poisťovňa a.s., Union zdravotná poisťovňa a.s., Europska komisija
   
      Zahtjevi
   
   Žalitelj od Suda zahtijeva da:
   
            —
         
         
            ukine presudu Općeg suda od 5. veljače 2018. u predmetu T-216/15, Dôvera zdravotná poisťovňa a.s/Europska komisija, kojom je Opći sud usvojio tužbu društva Dôvera zdravotná poisťovňa a s.;
         
      
            —
         
         
            odbije tužbu društva Dôvera kao neosnovanu, i
         
      
            —
         
         
            naloži društvu Dôvera i društvu Union snošenje troškova postupka.
         
      Međutim, ako Sud zaključi da ne raspolaže s dovoljno informacija za donošenje konačne presude u sporu, Slovačka Republika od Suda alternativno zahtijeva da:
   
            —
         
         
            ukine presudu Općeg suda od 5. veljače 2018. u predmetu T-216/15, Dôvera zdravotná poisťovňa a.s./Europska komisija, kojom je Opći sud usvojio tužbu društva Dôvera;
         
      
            —
         
         
            vrati predmet Općem sudu na ponovno odlučivanje, i
         
      
            —
         
         
            naknadno odluči o troškovima.
         
      
      Žalbeni razlozi i glavni argumenti
   
   U prilog svojoj žalbi Slovačka Republika navodi četiri žalbena razloga na temelju kojih traži ukidanje presude Općeg suda protiv koje je uložena žalba:
   
            1.
         
         
            Slovačka Republika prvim žalbenim razlogom navodi da je Opći sud presudom protiv koje je uložena žalba prekoračio svoje ovlasti preispitivanja odluka Europske komisije u području državnih potpora. Relevantna ustaljena sudska praksa Suda je jasna i, prema mišljenju Slovačke Republike, u ovom predmetu se nije postupalo u skladu s njom. Slovačka Republika navodi da u presudi protiv koje je podnesena žalba Opći sud nije poštovao široku diskrecijsku ovlast Europske komisije u vezi sa složenim ekonomskim ocjenama, i nije dokazao postojanje očite pogreške u ocjeni Europske komisije, već je njezinu ocjenu samo zamijenio svojom, potpuno suprotnom Komisijinoj, i na taj način je prekoračio svoje ovlasti nadzora.
         
      
            2.
         
         
            Slovačka Republika drugim žalbenim razlogom prigovara da je Opći sud u presudi protiv koje je uložena žalba na dva načina iskrivio dokaze koji su mu podneseni, jer je suštinski pogrešno utvrdio činjenice, a što se vidi iz dokumenata u spisu predmeta. Iskrivljavanje dokaza na koje se žali odnosi se i na element dobiti i na element tržišnog natjecanja u slovačkom sustavu obveznog zdravstvenog osiguranja.
         
      
            3.
         
         
            Slovačka Republika trećim žalbenim razlogom prigovara da je Opći sud počinio pogrešku koja se tiče prava pri klasifikaciji slovačkog sustava obveznog zdravstvenog osiguranja, i time povrijedio članak 107. stavak 1. UFEU-a i načelo pravne sigurnosti. Presuda protiv koje je uložena žalba nije usklađena s prijašnjom sudskom praksom Suda o sustavima socijalnog osiguranja. Opći sud, osobito, (i) je presudio na način suprotan onomu iz prijašnje sudske prakse Suda u sličnim slučajevima, (ii) je odlučio na način istovjetan onomu iz prijašnje sudske prakse Suda u različitim slučajevima (iii) nije primijenio osnovni pristup iz prijašnje sudske prakse Suda, odnosno to da se klasifikacija određenog sustava socijalne sigurnosti temelji na njegovim dominantnim svojstvima.
         
      
            4.
         
         
            Slovačka Republika četvrtim žalbenim razlogom naposljetku navodi da se iz obrazloženja presude protiv koje je uložena žalba vidi nekoliko nedostataka koji opravdavaju to da Sud ukine presudu protiv koje je uložena žalba. Konkretno, (i) Opći sud nije ni na koji način objasnio određena utvrđenja i zaključke (koji su, štoviše, bili odlučni); (ii) obrazloženje presude protiv koje je uložena žalba nedosljedno je na nekoliko načina i Opći sud sam sebi proturječi u toj presudi i (iii) Opći sud u obrazloženju presude protiv koje je uložena žalba nije uzeo u obzir relevantne argumente Komisije i Slovačke Republike. Opći sud je time povrijedio obvezu obrazlaganja iz članka 36. u vezi s člankom 53. stavkom 1. Statuta Suda Europske unije.